Visa Vedenpää

**Visa Vedenpää** (s. 11. toukokuuta 2005 Oulu) on suomalainen jääkiekkomaalivahti, joka edustaa SM-liigajoukkue Oulun Kärppiä. Seattle Kraken varasi hänet kuudennella kierroksella 168. pelaajana .

## Ura
### Seuraura
Vedenpää on Oulun Kärppien kasvatti. Hänet valittiin kauden 2019–2020 päätteeksi C-nuorten SM-sarjan toiseen tähdistökentälliseen. Kauden 2022–2023 Vedenpää pelasi suurimmaksi osaksi seuran U20-joukkueessa, mutta Vedenpää pelasi osan kaudestaan myös U18-joukkueessa, jonka hän torjui kauden päätteeksi Suomen-mestaruuteen. Joulukuussa 2022 Vedenpää teki Kärppien kanssa kevääseen 2026 asti ulottuvan SM-liigasopimuksen. 

Seattle Kraken varasi Vedenpään kuudennella kierroksella 168. pelaajana . Hän aloitti kauden 2023–2024 Kärppien U20-joukkueessa. Vedenpää puki myös kahteen SM-liigan runkosarjaotteluun, mutta hän ei kuitenkaan saanut siellä peliaikaa. Joulukuussa 2023 Kärpät lainasi Vedenpään loppukaudeksi Mestis-joukkue Kokkolan Hermekseen, joka vastaavasti lainasi Kärppien U20-joukkueeseen maalivahtinsa Mathieu Crocen. Hän pelasi Mestiksen runkosarjassa 15 ottelua torjuntaprosentilla 89,8 ja päästettyjen maalien keskiarvolla 2,97. Pudotuspeleissä Vedenpää torjui 13 ottelussa yhden nollapelin. Hänen torjuntaprosenttinsa oli 91,5 ja päästettyjen maalien keskiarvo 2,81.

Elokuussa 2024 Kärpät lainasi Vedenpään taas Hermeksen Mestis-joukkueeseen. Hän pelasi siellä alkukaudella 2024–2025 kolme ottelua, mutta Vedenpää ei pelannut terveydellisistä syistä kuitenkaan enää lokakuun puolen välin jälkeen.

Kauteen 2025–2026 Vedenpää lähti Kärppien SM-liigajoukkueen toisena maalivahtina Niklas Rubinille. Hän teki liigadebyyttinsä runkosarjan neljännellä kierroksella 20. syyskuuta 2025 vieraissa Porin Ässiä vastaan, kun Vedenpää vaihdettiin Kärppien maalille Rubinin loukkaannuttua vain 3.24 peliminuutin jälkeen. Hän päästi taakseen Ässien ensimmäisen laukauksen häntä kohti. Vedenpää torjui ottelussa 15 kertaa ja päästi neljä maalia, kun Kärpät hävisi lopulta lukemin 2–5. Ensimmäisen SM-liigaottelunsa aloittavana maalivahtina hän pelasi seuraavassa ottelussa 24. syyskuuta 2025 Rauman Lukkoa vastaan. Vedenpään ottelu osoittautui vaikeaksi ja hän torjui Kärppien 5–7-tappioon päättyneessä ottelussa 17 kertaa torjuntaprosentin jäädessä vain 70,8 prosenttiin. Vedenpää pelasi SM-liigassa kauden aikana 15 runkosarjaottelua torjuen kaksi voittoa. Hänen torjuntaprosentikseen jäi 89 ja päästettyjen maalien keskiarvoksi 3.57. Kalevan kausitodistusten mukaan Vedenpää onnistui vain parissa pelaamassaan ottelussa ja päästi liikaa helppoja maaleja. Hän pelasi kauden aikana myös kaksi ottelua lainalla Hermeksen Mestis-joukkueessa. Kärppien SM-liigakauden päätyttyä Vedenpää vahvisti U20-joukkuetta pudotuspeleissä.

### Maajoukkueura
Vedenpää edusti Suomea alle 18-vuotiaiden MM-kilpailuissa vuonna 2023, jolloin hän pelasi yhden ottelun ja puki kolmeen. Yhteensä Vedenpää on pelannut 12 nuorten ja kuusi poikien maaottelua.

## Pelityyli
Vedenpää on luonnehtinut olevansa maalivahtina vahva liikkuja ja hyvä lukemaan peliä. Hän on maininnut vahvuudekseen myös kokonsa, jota Vedenpää on harjoitellut hyödyntämään enemmän. Hän pysyy omien sanojensa mukaaan omalla jalalla hyvin pelin päällä ja pystyy hoitamaan tilanteita sitä kautta. Vedenpää on omien sanojensa mukaan hän pyrkinyt äänenkäytöllään auttamaan puolustajie niin paljon kuin pystyy. Vedenpää on seurannut NHL-maalivahdeista Jake Oettingeria, Spencer Knightia ja Andrei Vasiljevskia.

## Tilastot

### Maajoukkuetilastot

## Lähteet
*
*
*

### Viitteet